Public procurement notice: Contract Notice
Published: 2025-07-08
Buyer: АГЕНЦИЯ ПО ЗАЕТОСТТА
Country: BG
Region: BG411
Contract type: Services
Procedure: Open procedure
CPV classification: 72000000 | 72253000: Helpdesk and support services | 72261000: Software support services | 79632000
Estimated value: 5605666 BGN
Submission deadline: 2025-08-04
Award criteria: quality, price
EU fund: eu-funds

Technical requirements: Кандидатът или участникът е осъден с влязла в сила присъда за престъпление по чл. 321 или чл. 321а от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Кандидатът или участникът е осъден с влязла в сила присъда за престъпление по чл. 301-307 от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Кандидатът или участникът е осъден с влязла в сила присъда за престъпление по чл. 209-213 от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Кандидатът или участникът е осъден с влязла в сила присъда за престъпление по чл. 108а от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Кандидатът или участникът е осъден с влязла в сила присъда за престъпление по чл. 253-260 от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)

Eligibility requirements: Участниците следва да са реализирали за последните три приключили финансови години минимален общ оборот, включително минимален оборот в сферата, попадаща в обхвата на поръчката, изчислен на база годишните обороти. (чл. 61, ал. 1, т. 1 от ЗОП)
Минимално изисквано ниво: 
Участникът следва да е реализирал за последните три приключили финансови години минимален общ оборот в размер не по-малък от 6 000 000.00 лв. без ДДС. Участникът трябва да е реализирал минимален оборот в сферата, попадаща в обхвата на поръчката не по-малък от 3 000 000.00 лв. без ДДС, изчислен на база годишните обороти за последните 3 приключили финансови години в зависимост от датата, на която е създаден или е започнал дейността си. 
Забележка: При участие на обединение, което не е юридическо лице, изискванията за оборот се прилагат за обединението като цяло.
Забележка: При участие на местни юридически лица се приемат последните 3  приключили финансови години съгласно Закона за счетоводството в Република България (2022 г., 2023 г. и 2024 г.).
При участие на чуждестранни лица, за които финансовата година може да не съвпада с календарната, съгласно законодателството на държавата, в която са установени, се приемат последните 3 приключили финансови години, съгласно законодателството на държавата, в която са установени.
При посочване на участие с използване на подизпълнител, изискванията за оборот се отнасят и за всеки един от подизпълнителите, съобразно вида и дела от поръчката, който ще изпълняват.
Съгласно § 2 т. 66 от Допълнителните разпоредби (ДР) на ЗОП „годишен общ оборот“ е сумата от нетните приходи от продажби по смисъла на Закона за счетоводството.
Съгласно § 2 т. 67 от ДР на ЗОП, „оборот в сферата, попадаща в обхвата на поръчката“ е сума, равна на частта от нетните приходи от продажби, реализирана от дейности, попадащи в обхвата на обществената поръчка. За участник – чуждестранно лице, оборотът се изчислява по официалния курс на БНБ за съответната валута в лева.
Под оборот в сферата, попадаща в обхвата на поръчката, се разбира оборот, реализиран от изпълнението на дейности по анализ и/или проектиране, и/или разработване, и/или внедряване на приложен или клиентски софтуер, и/или услуги, включващи системна интеграция и/или поддръжка на информационни системи.
При подаване на офертата участникът декларира съответствие с изискването, като
попълва Част IV „Критерии за подбор”, раздел Б „Икономическо и финансово състояние” от ЕЕДОП. 
Участникът, определен за Изпълнител, следва да докаже съответствието си с горния критерий с един или няколко от следните документи:
2.1. удостоверения от банки;
2.2. копия на годишните финансови отчети или техни съставни части, когато публикуването им се изисква, съгласно законодателството на държавата в която кандидатът или участникът е установен;
2.3. справка за общия оборот и/или за оборота в сферата, попадаща в обхвата на поръчката.
 Когато по основателна причина кандидат или участник не е в състояние да посочи някой от тези документи, той може да докаже своето икономическо и финансово състояние с помощта на всеки друг документ, който Възложителят приеме за подходящ.
Информацията по т. 2.2. и т. 2.3 обхваща последните три приключили финансови години. Информацията може да обхваща и по-кратък период, в зависимост от датата, на
която участникът е създаден или е започнал дейността си.
Участниците следва да са изпълнили дейности с предмет, идентичен или сходен с този на поръчката за последните 3 (три) години, считано от датата на подаване на офертата. (чл. 63, ал. 1, т. 1, б. „б“ от ЗОП)
Минимално изисквано ниво: 
Участникът следва да е изпълнил успешно минимум една дейност с предмет, идентичен или сходен с предмета на поръчката за последните 3 (три) години от датата на подаване на офертата.
Под предмет, идентичен или сходен с предмета на поръчката, Възложителят ще разбира: проектиране, разработка и внедряване на уеб портал или уеб базирана информационна система за предоставяне на електронни административни услуги с автоматизирани процеси по обработката им.
Обстоятелството се удостоверява в Част IV „Критерии за подбор”, раздел „В“ от ЕЕДОП като се описват дейностите с предмет, идентичен или сходен с предмета на поръчката, изпълнени през последните три години, считано от датата на подаване на офертата, с посочване на стойностите, датите и получателите.
В хипотезата на чл. 67, ал. 5 и чл. 112, ал. 1, т. 2 от ЗОП, при съобразяване на разпоредбата на чл. 64, ал. 1, т. 2 от ЗОП, участникът представя списък на дейностите, идентични или сходни с предмета на поръчката, който съдържа стойностите, датите и получателите. заедно с документи, които доказват извършената услуга.
Участниците следва да разполагат с ръководен състав и персонал с определена персонална компетентност за изпълнение на поръчката, за да гарантира качественото изпълнение на възложените му задачи в обхвата на поръчката.
Минимално изисквано ниво:
Участниците трябва да осигурят необходимия ключов екип от квалифицирани експерти, който задължително включва:
Ръководител проект – 1 брой
Изисквания за опит:
•	най-малко 5 (пет) години опит като ръководител на проекти в областта на информационните технологии, с предмет разработване и/или поддръжка на информационни системи;
•	притежава валиден професионален сертификат в областта за прилагане на методологията за управление на проекти (PMI, PRINCE2 или еквивалентен), издаден след успешно издържан изпит от Project Management Institute, Axelos или еквивалент. 

Координатор на проект – 1 брой
Изисквания за опит:
•	най-малко 3 (три) години опит в проекти в областта на информационните технологии, с предмет разработване и/или поддръжка на информационни системи;
•	притежава валиден професионален сертификат в областта за прилагане на методологията за управление на проекти (PMI, PRINCE2 или еквивалентен), издаден след успешно издържан изпит от Project Management Institute, Axelos или еквивалент;
•	притежава валиден професионален сертификат за управление процеса на софтуерна разработка (Scrum Master или еквивалентен), издаден след успешно издържан изпит от Scrum Alliance или еквивалент.

Бизнес анализатор - 1 брой
Изисквания за опит:
•	минимум 3 (три) години практически опит в описването на бизнес процеси, бизнес анализ, бизнес решения и моделиране на процеси в областта на информационни системи и технологии;
•	притежава валиден сертификат в областта на бизнес анализа (IIBA CCBA, BCS Foundation Certificate или еквивалентен), издаден след успешно издържан изпит от International Institute of Business Analysis, British Computer Society, The Chartered Institute for IT или еквивалент. 


Старши програмист - 1 брой
Изисквания за опит:
•	минимум 5 (пет) години опит в проектирането, разработването, внедряването и поддържането на приложен софтуер и/или
•	да притежава опит като старши програмист на минимум 3 (три) ИТ дейности, свързани с проектиране, разработване, внедряване и поддръжка на уеб-базирани информационни системи.

Програмист – 1 брой
Изисквания за опит:
•	минимум 2 (две) години опит в проектирането, разработването, внедряването и поддържането на приложен софтуер.

Уеб дизайнер – 1 брой 
Изисквания за опит:
•	минимум 1 (една) година опит като Уеб дизайнер в проектирането, разработването, внедряването и поддържането на приложен софтуер.


Специалист по управление на бази данни – 1 брой
Изисквания за опит:
•	минимум 3 (три) години опит в администрирането и поддържането на релационни бази данни.

Тест мениджър - 1 брой
Изисквания за опит:
•	минимум 2 (две) години опит в планиране и управление на процеса и дейностите по осигуряване на качеството, приложението на тестови софтуери, познаване на методологията за тестване и разработване на инструменти и управление на инциденти;
•	опит в осигуряването на качеството в минимум по 1 успешно изпълнена дейност, за разработка и внедряване на уеб-базирани информационни системи.

Специалист осигуряване на качеството  (QA) - 1 брой
Изисквания за опит:
•	минимум 1 (една) година опит в изпитанието на софтуер, създаване на потребителски случаи, автоматично тестване;
•	опит в осигуряването на качеството в минимум по 1 (една) успешно изпълнена дейност, за разработка и внедряване на уеб-базирани информационни системи.

ИТ специалист за етап „Поддръжка“ – 2 броя
Изисквания за опит:
•	минимум 1 (една) година опит в извършване на диагностика и отстраняване на възникнали повреди, осигуряване на телефонна поддръжка чрез софтуер за отдалечен достъп;
•	опит в поддръжка на информационни системи – минимум 1 (една) година.

При подаване на офертата участниците декларират съответствието си с поставеното изискване като попълват ЕЕДОП, част IV „Критерии за подбор“, раздел В: “Технически и професионални способности“, част „Образователна и професионална квалификация“.
В хипотезата на чл. 67, ал. 5 и чл. 112, ал. 1, т. 2 от ЗОП, при съобразяване на разпоредбата на чл. 64, ал. 1, т. 6 от ЗОП посочените по-горе изисквания към екипа на участника се доказват със списък на лицата, които ще участват в изпълнението на обществената поръчка, подписан от участника, както и доказателства, които доказват професионалната им компетентност.
Участниците следва да имат внедрена система за управление на качеството по стандарт БДС EN ISO 9001 или еквивалентен с обхват, сходен с предмета на поръчката. (по чл. 63, ал. 1, т. 10 от ЗОП).
Обхватът на сертификата следва да е на цялата организация. Под сходен обхват на сертификата с предмета на поръчката следва да се има предвид, че описаните дейности трябва да са свързани с разработката и/или поддръжката на информационни системи.
Сертификатите трябва да са издадени от независими лица, които са акредитирани по съответната серия европейски стандарти от Изпълнителна агенция „Българска служба за акредитация“ или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. 
Възложителят приема еквивалентни сертификати, издадени от органи, установени в други държави членки. В тези случаи участникът трябва да е в състояние да докаже, че предлаганите мерки са еквивалентни на изискваните.
Съответствието си с поставения критерий за подбор, участниците декларират чрез попълване на: Част IV, Раздел  Г „Схеми  за осигуряване на качеството и стандарти за екологично управление“ от ЕЕДОП.
В хипотезата на чл. 67, ал. 5, респ.  чл. 112, ал. 1, т. 2 от ЗОП, участникът доказва съответствието с поставения критерий за подбор като представя заверено „вярно с оригинала“ копие на валиден сертификат за съответствие на системата за управление на качеството на участника със стандарта EN ISO 9001 или еквивалентен, с обхват, сходен с предмета на поръчката. Участникът, определен за изпълнител, представя документите преди сключване на договор за обществена поръчка.
В Методиката за оценка на офертите е включен показател за качество - Техническо предложение – ТП.
Максимален брой точки по показателя – 100 (сто) точки.
Минимален брой точки по показателя - 1 (една) точка.
Относителна тежест на показателя в комплексната оценка 60 %.
Комисията оценява участника по този показател в зависимост от представеното техническо предложение, като начинът за оценка на показател ТП е описан подробно в Приложение № 4 от документацията на обществената поръчка - Методика за оценка на офертите.
В Методиката за оценка на офертите се съдържа ценови показател - Ценово предложение - ЦП.
Максимален брой точки по показателя – 100 точки.
Относителна тежест на показателя в комплексната оценка 40 %.
Оценката по този показател се извършва по следната формула:
ЦП = 100 x (Цмин /Ц),
където
Цмин е най-ниската предложена Обща цена за изпълнение на предмета на обществената поръчка
Ц е предложената Обща цена за изпълнение на предмета на обществената поръчка от участника, чиято оферта се оценява.
Всяко заинтересовано лице може да подаде жалба срещу решението за откриване на процедурата и/или решението за одобряване на промени в условията по обявената процедура, в 10-дневен срок от изтичане на срока по чл. 100, ал. 3 от ЗОП пред Комисията за защита на конкуренцията.
В системата
Предметът на обществената поръчка включва дейности по анализ на данните за разработване, изготвяне на системен проект, разработка на софтуерното решение, тестване, внедряване и  обучение (Дейности 1-6 от Техническата спецификация), при съобразяване на изискванията на Техническата спецификация за следните модули: Модул 1 „Нова официална интернет страница на Агенция по заетостта, вкл. вътрешна страница“, Модул 2 „Интеграция и разработка на нови и надграждане на съществуващите Електронни административни услуги на Агенция по заетостта“, Модул 3 „Онлайн портал за физически лица и работодатели към Агенция по заетостта“, Модул 4 „Виртуален трудов асистент“.
Срокът за изпълнение на Дейности от 1 до 6 за Модул 1 и Модул 4, подробно описани в т.8.3 от Техническата спецификация – Приложение 1 от настоящата документация и в съответствие с всички описани Етапи 1-6, които са съотносими и към двата модула е 18 месеца, но не по-късно от 30.09.2027 г. Изпълнителят трябва да осигури за своя сметка гаранционна поддръжка на Модул 1 „Нова официална интернет страница на Агенция по заетостта, вкл. вътрешна страница“ и Модул 4 „Виртуален трудов асистент“, за период от минимум 24 месеца след завършване на Етап 5 – Внедряване на системата за Модули 1 и 4.
Срокът на изпълнение на Дейности от 1 до 6 за Модул 2 и Модул 3, подробно описани в т.8.3 от Техническата спецификация – Приложение 1 от настоящата документация и в съответствие с всички описани Етапи 1-6, които са съотносими и към тези два модула, е 9 месеца, но не по-късно от 31.12.2025 г. Изпълнителят трябва да осигури за своя сметка гаранционна поддръжка на Модул 2  и Модул 3 за период от минимум 24 месеца след завършване на Етап 5 – Внедряване на системата за Модули 2 и 3.

Winner: Министерство на околната среда и водите